PÁLYÁZATI FELHÍVÁS

TISZAROFFI ÖSZTÖNDÍJPÁLYÁZAT (Felsőoktatás)

A Merkating Nonprofit Kft. meghirdeti a Pallas Athéné Domus Meriti Alapítvány által támogatott **2022/2023. tanév II.** félévére (a továbbiakban: **aktuális**) vonatkozó „Tiszaroffi Ösztöndíjpályázatot”.

1. A PÁLYÁZAT CÉLJA

A Tiszaroff, Tiszabura, Tiszagyenda, Kőtelek, Tiszasüly, Tiszabő településeken élő, felsőoktatási intézményben tanuló hallgatók tanulmányainak támogatása.

2. A PÁLYÁZÓK KÖRE

Az ösztöndíjpályázatra azoknak a települési önkormányzatoknak az illetékességi területén legalább
**2019. augusztus 1-jétől** állandó lakóhellyel\* rendelkező hallgatók jelentkezhetnek, akik
felsőoktatási intézményben (felsőoktatási hallgatói jogviszony keretében) nappali, levelező, vagy távoktatás munkarendben, alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben, gazdaságtudományok képzési területen felsőoktatási szakképzésben, valamint doktori képzésben folytatják tanulmányaikat.

**Azon pályázók, akiknél a település önkormányzata, intézményei, vállalkozásai szempontjából elvárás a felsőfokú képzettség megszerzése – még nincs / már tanul, de még nem pályázott - szintén pályázhatnak. Támogató ajánlás beszerzése javasolt.**

A pályázat minden félévben ismételten kiírásra kerül és a feltételek fennállása esetén újból pályázható, legfeljebb a képzési idő másfélszeresének időtartamáig.

3. A PÁLYÁZAT BENYÚJTÁSÁNAK MÓDJA ÉS HATÁRIDEJE

A pályázat benyújtásának határideje: **2023. 03. 16-ig.** A **pályázat egy példányát postai úton** vagy **személyesen** a Merkating Nonprofit Kft. (5000 Szolnok, Tiszaligeti sétány 14.) címére kell megküldeni. A pályázatot a „pályázati űrlap” nyomtatványon kell benyújtani.

A pályázat kötelező mellékletei:

1. *A felsőoktatási intézmény által kitöltött, eredeti, aktív hallgatói jogviszony-igazolás az aktuális tanév aktuális félévéről.*
2. *A hallgató lakcímkártyájának fénymásolata.*
3. *A felsőoktatási intézmény igazolása a megpályázott félévet megelőző aktív félév kari/intézményi átlagáról, valamint a pályázó féléves kreditekkel súlyozott tanulmányi átlagáról. (Kivéve a tanulmányaikat az adott félévben kezdő hallgatókat. Ők a minimum összeggel kezdenek)*
4. *Doktori képzésben résztvevők esetében a c) pont helyett a megpályázott félévet megelőző aktív félév tanulmányi átlagáról a Tanulmányi Osztály által, és az aktív hallgatói jogviszonyhoz szükséges feltételeket tartalmazó, a Doktori Iskola, avagy a Tanulmányi Osztály által kiállított igazolás.*

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül és a hiba jellegétől függően a Bíráló Bizottság dönt annak elutasításáról, vagy a pályázót hiánypótlásra kötelezi.

4. ADATKEZELÉS

A pályázó a pályázati anyag leadásával hozzájárul ahhoz, hogy adatait a pályázatban részt vevő felek megismerhetik.

5. A PÁLYÁZAT ELBÍRÁLÁSA

A pályázatok elbírálását Bíráló Bizottság végzi a pályázatok benyújtási határidejének lejártát követő legkésőbb 30 napon belül.

6. ÉRTESÍTÉS A PÁLYÁZATI DÖNTÉSRŐL

A Bíráló Bizottság döntéséről az ösztöndíj-alapot kezelő, a Debreceni Egyetem tulajdonában álló Merkating Nonprofit Kft. értesíti a pályázókat elektronikus úton.

7. AZ ÖSZTÖNDÍJ MEGHATÁROZÁSÁNAK SZEMPONTJAI

Az ösztöndíj-folyósítás feltétele, hogy a támogatott pályázó hallgatói jogviszonya az aktuális tanév aktuális félévének teljes időtartamában megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát az adott félévben elveszíti.

Az ösztöndíj folyósítása aktív hallgatói jogviszonyhoz kötött.

A 2015/2016. tanév tavaszi szemeszterében bevezetésre került a kari (kar nélküli intézményeknél intézményi) tanulmányi átlaghoz kötött, **sávos ösztöndíj**. Figyelembe véve a pályázók eltérő tanulmányait és az azokból fakadó különbségeket, az ösztöndíj az alábbi sávoknak megfelelően kerül megállapításra:

* a pályázatok elbírálása során a 3,00-ás átlag alattiak is elnyerhetik az ösztöndíjat abban az esetben, ha valamely területen igazoltan kiemelkedő teljesítményt nyújtanak (pl.: TDK eredmény);
* amennyiben nem áll rendelkezésre saját kari/intézményi átlag és a pályázó tanulmányi átlaga 3,00 - 4,0-es között van, havi 35 000 Ft kerül folyósításra;
* saját kari/intézményi átlagtól való +10%-os tanulmányi átlagbeli eltérés vagy 4,0-es tanulmányi átlag esetén havi 40 000 Ft kerül folyósításra;
* saját kari/intézményi átlagtól való +20%-os tanulmányi átlagbeli eltérés vagy 4,5-es tanulmányi átlag esetén havi 45 000 Ft kerül folyósításra;
* saját kari/intézményi átlagtól való +30%-os tanulmányi átlagbeli eltérés vagy 4,75-es tanulmányi átlag esetén havi 50 000 Ft kerül folyósításra.
* a doktori képzésben résztvevők számára az ösztöndíjrendszer egységes, így az adott doktori iskola által meghatározott, aktív hallgatói jogviszonyhoz szükséges feltételek teljesítést követően havi 100 000 Ft kerül folyósításra.

**A Bíráló Bizottság fenntartja magának a jogot, hogy a fentiekben meghatározott feltételektől egyedi mérlegelés alapján, indoklási kötelezettség nélkül eltérjen.**

Az ösztöndíj **folyósításának további feltétele**, hogy a pályázó félévente kétszer, a Pallas Athéné Domus Meriti Alapítvány támogatásával tartott **előadási napon részt vegyen**. A kiküldött adatközlők, kérdőívek, feladatok határidőre történő visszaküldése és teljeskörű előadási napon való részvétel a következő félévi ösztöndíj-folyósítás feltételét képezi. Kérjük a Merkating Nonprofit Kft. hivatalos weboldalán kívül állítsák be a Facebook profiljának követését.

8. AZ ÖSZTÖNDÍJ FOLYÓSÍTÁSA

Az **ösztöndíj időtartama** aktuális tanév aktuális félévére vonatkozó **5 hónap**, azaz egy tanulmányi félév.

Az ösztöndíjat a Merkating Nonprofit Kft. folyósítja a hallgatónak. Az ösztöndíj az adott félévben havonta a következő hónap 15. napjáig vagy egyösszegben az utolsó hónap 15. napjáig kerül folyósításra. Az elnyert ösztöndíj után a hallgatónak közvetlen adó- és tb-járulékfizetési kötelezettsége nem keletkezik.

9. A PÁLYÁZÓK ÉRTESÍTÉSI KÖTELEZETTSÉGEI

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósítót az alábbi levelezési címen: Merkating Nonprofit Kft. 5000 Szolnok, Tiszaligeti sétány 14., e-mail: fogyasztovedele.merkating@gmail.com).

Értesítési kötelezettsége van a pályázónak az alábbi adatok változásakor:

* hallgatói státusz;
* tanulmányok helye (az új felsőoktatási intézmény, kar, szak, megnevezése);
* munkarend, finanszírozási forma;
* személyes adatok (név, lakóhely, elektronikus levelezési cím, bankszámlaszám).

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően újabb pályázati fordulóban nem vehet részt.

Az ösztöndíjas 30 napon belül köteles a jogosulatlanul felvett ösztöndíjat a pályázatot kezelő részére visszafizetni.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta, vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

10. LEBONYOLÍTÁS

Az ösztöndíjpályázattal kapcsolatos központi adatbázis-kezelői, koordinációs, pénzkezelési feladatokat a Merkating Nonprofit Kft. látja el.

Az ösztöndíj-alapot kezelő elérhetősége:

Cégjegyzékszám: 16-09-010034

Székhely: 5000 Szolnok, Tiszaligeti sétány 14.

Adószám: 14295481-2-16

Képviseletre jogosult: Dr. Szakács Attila ügyvezető

Kapcsolattartó: Királyházi Andor

E-mail: fogyasztovedelem.merkating@gmail.com,

Telefon: 30/958-8210